wickkiey/tamil-wikipedia-chunked huggingface dataset:
# அவலோகிதர்

## அவதாரங்கள்

அவலோகிதரருக்கு பல அவதாரங்கள் உள்ளன. அவற்றில் முக்கியவானவை  
| *ஆர்யாவலோகிதேஷ்வரா* | 聖觀自在 | *ஷோ கன்னோன்* | புனிதமான அவலோகிதேஷ்வரர் | அவலோகிதரரின் மூல உருவம் |
| --- | --- | --- | --- | --- |
| *ஏகாதசமுகா* | 十一面 | *ஜூஇசிமேன்* | 11 முகங்கள் கொண்டவர் | 11 முகங்களும் பதினோரு லோகங்கள் உள்ளவர்களும் தருமத்தை உபதேசிக்க |
| *சஹஸ்ரபுஜ-சஹஸ்ரநேத்ரா* | 千手千眼 | *சென்ஞூசென்கான்* | ஆயிரம் கண்கள், ஆயிரம் கைகள் உடையவர் | அனைவருக்கு உதவும் உருவம் |
| *சிந்தாமணி சக்ரா* | 如意輪 | *ந்யோஇரின்* | விருப்பங்களை பூர்த்தி செய்பவர்( சிந்தாமணி ரத்தினம் - கேட்கக்கூடியதெல்லாம் தர வல்லது) | கையில் சிந்தாமணி இரத்தினம் ஏந்தி இருபார் |
| *ஹ்யக்ரீவா* | 馬頭 | *படோ* | குதிரை முகம் கோண்டவர் | உக்கிர உருவம் |
| ''சுண்டி' | 准提 | *ஜுன்டேஇ* | பெண் உருவத்தில் அவலோகிதேஷ்வரர் |  |
| *அமோகபாஸா* | 不空羂索 | *ஃபுகூகென்ஜாகு* | வலையும், கயிறும் ஏந்தியவர் |  |
| *ப்ருகுதி* | உக்ர-கண்கள் கொண்டவர் |  |  |  |
| *பாண்டரவாசினீ* | 白衣 | *ப்யாகுஎ* | புனிதமான வெள்ளை உருவம் கொண்டவர் |  |
| *பர்ணசாபரி* | இலைகளால் சூழப்பட்ட்வர் |  |  |  |
| *ரக்த ஷடாக்ஷரி* | ஆறு சிவப்பு அக்ஷரங்களின் அதிபதி |  |  |  |
| *ஸ்வேதபாகவதீ* | வெள்ளை உருவம் கொண்டவர் |  |  |  |
| *உதாகா ஸ்ரீ* | புனித நீர் | } |  |  |
# அவலோகிதர்

## மேற்கோள்களும் குறிப்புகளும்

- Alexander Studholme: *The Origins of Om Manipadme Hum*. Albany NY: State University of New York Press, 2002
- Kuan-Yin: The Chinese Transformation of Avalokitesvara (2001) by Chün-fang Yü, ISBN-13: 978-0231120296, Columbia University Press
- Buddha in the Crown: Avalokitesvara in the Buddhist Traditions of Sri Lanka (1999) by James P. McDermott, *Journal of the American Oriental Society*, **119 (1):** 195-
# புத்தர்

**புத்தர்** என்பது பொதுவாக புத்த மதத்தை உருவாக்கிய கௌதம புத்தரையே குறிக்கும். பொதுவாக அவர் 'புத்தர்' என்றே அழைக்கப்படுகிறார். "ததாகதா" (Tathaagatha) என்பதும் இவரை பொதுவாக குறிக்கக்கூடிய சொல்.  
பௌத்த மதத்தில் **புத்தர்** என்ற சொல் கீழ்க்கண்டவனற்றுள் எவையேனும் ஒன்றைக் குறிக்கலாம்  
- பொதுவாக புத்தத்தன்மையை அடைந்த ஒருவர். கௌதம புத்தருக்கு முன் காஷ்யப புத்தர் உள்ளிட்ட 28 புத்தர்கள் அவதரித்துள்ளனர்.
- மஹாயான பௌத்தத்தில் வணங்கப்படும் அமிதாப புத்தர், மருத்துவ புத்தர் போன்ற பிரபஞ்ச புத்தர்கள்
- மூன்று வகையான புத்தர்கள், **சம்யக்ஸம்புத்தர்**, **பிரத்யேகபுத்தர்** மற்றும் **ஸ்ராவகபுத்தர்**. பௌத்தம் புத்தர்களை, மேற்கூறிய மூன்று வகைகளாக பிரிக்கின்றது.
# எப்பெசுடசு

**எப்பெசுடசு** (/hɪˈfεstəs/) என்பவர் கிரேக்கத் தொன்மவியலில் கூறப்படும் ஒரு கடவுள் ஆவார். இவர் பன்னிரு ஒலிம்பியர்களுள் ஒருவரும் சியுசு மற்றும் எராவின் மகனும் ஆவார். இவர் கொல்லர்கள், கைவினைஞர்கள், சிற்பிகள் ஆகியோரின் கடவுளாகவும் உலோகங்கள், உலோகவியல், நெருப்பு மற்றும் எரிமலைகள் ஆகியவற்றின் கடவுளாகவும் திகழ்கிறார்.. இவருக்கு இணையான ரோமக் கடவுள் வல்கன் ஆவார்.  
இவர் ஒலிம்பசுவில் உள்ள அனைத்துக் கடவுள்களுக்கும் ஆயுதங்களைத் தயாரித்துத் தருகிறார். எப்பெசுடசு தொழில் கடவுளாக இருப்பதால் ஏதென்சு போன்ற தொழில்நகரங்களில் வாழும் கிரேக்க மக்கள் அவரை வழிப்பட்டு வந்தனர்.
# எப்பெசுடசு

## தொன்மவியல்

ஒலிம்பசு மலைச்சிகரத்தில் எப்பிசுடசுவிற்குத் தனியாக அரண்மனையும் தொழிற்சாலையும் இருந்தது. இவர் கிரேக்கக் கடவுள்களுக்குப் பல வலிமையான ஆயுதங்களைச் செய்து கொடுத்திருக்கிறார். இவர் எர்மீசுவின் பெடாசோசு(இறகுள்ள தலைக்கவசம்), தலாரியா(இறகுள்ள காலணி), ஏகிசு(மார்புக்கவசம்), அப்ரோடிட்டின் இடைக்கச்சை, ஈலியோசின் தேர் ஆகியவற்றைச் செய்திருக்கிறார்.
எப்பெசுடசு ஆட்டோமெடான் எனப்படும் தானியங்கி உலோகங்களைத் தனக்கு வேலை செய்ய உருவாக்கினார். திறமையுள்ள கொல்லனாக இருந்த எப்பெசுடசு ஒலிம்பிய மலைச்சிகரத்தில் உள்ள அனைத்து அரியாசனங்களையும் செய்தவர் ஆவார்.
# எப்பெசுடசு

## மனைவி மற்றும் குழந்தைகள்

அப்ரோடிட் மிகவும் அழகாக இருந்ததால் அவரை அடைய கடவுள்களுக்குள் போர் நிகழுமோ என்று பயந்த சியுசு அவரை அழகற்ற எப்பெசுடசிற்கு கட்டாயமாகத் திருமணம் செய்து வைத்தார். இதனால் மகிழ்ந்த எப்பெசுடசு அப்ரோடிட்டிற்குப் பல நகைகளைச் செய்து கொடுத்தார். ஆனால் அப்ரோடிட்டோ அவரை ஏமாற்றிவிட்டுப் பல ஆண் கடவுள்களுடன் உறவாடினார். மேலும் அவர் இறுதிவரை எப்பெசுடசுவுடன் உறவாடவில்லை. இதனால் விரக்தியடைந்த எப்பெசுடசு அவரை விட்டு பிரிந்தார். பிறகு அவர் சியுசு மற்றும் யுரோனிமின் மகளும் கிரேசுகளில் ஒருவருமான அக்லேயாவை மணந்துகொண்டார். இவர்களுக்கு இயுக்லியா, இயுபிமி, ஃபிலோப்ரோசைன் மற்றும் இயுதெனியா ஆகியோர் பிறந்தனர்.
# எப்பெசுடசு

## எப்பெசுடசு மற்றும் ஏதெனா

ஒருநாள் ஆயுதம் செய்து தருமாறு கேட்பற்காக கடவுள் ஏதெனா எப்பெசுடசுவின் தொழிற்சாலைக்கு வந்தார். அப்போது அவரது அழகில் மயங்கிய எப்பெசுடசு அவருடன் உறவாட முயன்றான். தன் கன்னித்தன்மையை காப்பாற்றிக்கொள்ள ஏதெனா தப்பித்துச் சென்றார். ஆனால் எப்பெசுடசு அவரைப் பின்தொடர்ந்தான். அப்போது எப்பெசுடசுவிற்கு வந்த விந்துத் திரவம் ஏதெனாவின் தொடையில் பட்டுவிட்டது. இதனால் பயந்த ஏதெனா அந்தத் திரவத்தை ஒரு கம்பளித் துணியால் துடைத்து பூமியில் வீசினார். அது பூமி கடவுள் கையா மீது பட்டதால் அவர் கர்ப்பமானார். இதன் மூலம் எரிச்தோனியசு பிறந்தான். இவனே பிற்காலத்தில் ஏதென்சின் அரசன் ஆனான்.
# நா. கண்ணன்

முனைவர் **நா. கண்ணன்** (நாராயணன் கண்ணன்) தமிழ் மரபு அறக்கட்டளை அமைப்பின் தலைவர்கள்; நிறுவனர்களில் ஒருவர் ஆவார். தமிழ் இலக்கிய, சரித்திர, கலை வடிவங்களை எண்ம (digital) வடிவில் மின்னுலகில் நிரந்தரப் படுத்தும் முயற்சியின் முன்னோடிகளில் ஒருவர்.  
நா.கண்ணன் தொழில்முறையில் ஒரு அறிவியல் விஞ்ஞானி. மதுரைப் பல்கலைக் கழகத்திலும், ஜப்பானிலுள்ள எகிமே பல்கலைக் கழகத்திலும் இருமுறை முனைவர் பட்டம் பெற்றவர். சூழல் வேதிமவியல், சூழல் நச்சுவியல் போன்ற துறைகளில் தமிழகத்திலிருந்து வெளிநாட்டில் வசிக்கும் முக்கிய இந்திய விஞ்ஞானிகளில் இவரும் ஒருவர். H index எனும் அறிவியல் தர மானி இவரை உலகின் முதல் பத்து சிறந்த பேராசிரியர்களில் ஒருவர் என்றும், இவரது அறிவியல் வெளியீட்டுத்தரம் நோபல் பரிசு பெற்றோரின் தரத்திற்கு ஒப்பு என்று கூகுள் சொல்கிறது. இவர் 10 வருடங்கள் ஜெர்மனியின் கீல் பல்கலைக்கழகத்தில் (கடலாய்வு மையம் - IFM GEOMAR) பேராசிரியராக (C3) இருந்துவிட்டு, பின் கொரியக் கடலாய்வு மையத்தில் (KIOST) ஆசிய-பசிபிக் நாடுகளுக்கான உயர் பயிற்சி மையத்தின் இயக்குநராக செயல்பட்டு, மலேசிய புத்ரா பல்கலைக் கழகத்திலும், டெய்லர்ஸ் பல்கலைக் கழகத்திலும் பேராசிரியராக இருந்து ஓய்வு பெற்று, மலேசியாவில் விவேகப் பசுமை நடுவம் எனும் ஆலோசனை நிறுவனத்தின் இயக்குநராக இருக்கிறார்..
# நா. கண்ணன்

## தமிழ் மரபு அறக்கட்டளை

இவ்வமைப்பின் மூலமாக காலத்தால் அழிவுறும் ஓலைச் சுவடிகளைப் பாதுகாக்கும் முயற்சியில் முதலில் இறங்கியவர். இது குறித்த விழிப்புணர்வை தொடர்ந்து தமிழ் மக்களிடையே எடுத்துச் செல்பவர். இதற்காக இருமுறை இந்தியக் குடியரசுத்தலைவர் டாக்டர். அப்துல் கலாம் அவர்களைச் சந்தித்து இந்திய மைய அரசின் கவனத்தை ஈர்த்திருக்கிறார். இந்திய மா-கணினி மையம் (பெங்களூர்) எடுத்தாளும் இந்திய இலக்க நூலகம் மற்றும் மில்லியன் புத்தகத் திட்டத்தில் தொடர்ந்து இவ்வமைப்பின் மூலமாகப் பங்களித்து வருகிறார்.  
தமிழ் வரலாறு, கலை, இலக்கிய ஆவணப்பதிவுகள் இந்திய மண் தாண்டி காலனியாதிக்க அரசுகளிடம் உள்ளது அறிந்து பிரித்தானிய நூலகத்திலுள்ள புத்தகங்களை இலக்கப்பதிவாக்கும் முயற்சியையும் அறிமுகப்படுத்தியவர். தமிழ் மரபு அறக்கட்டளையின் மூலமாக தமிழின் முதல் முஸ்லிம் பெண் நாவலாசிரியை சித்தி ஜுனைதா பேகத்தின் எழுத்தைத் தமிழக இலக்கிய உலகில் பிரபலப்படுத்தினார். அது போல் சிட்டி சுந்தரராஜன் அவர்களின் மூலமாக தமிழின் முதல் புதினம் (நாவல்) இலக்கப்பதிவாகிறது. தமிழில் உருவாகிய முதல் நுதலியப்பொறி (optical character recognition software) வாசித்த 1941ம் ஆண்டுப் புத்தகமும் பரணிடப்பட்டது. அதே போல் தமிழ்ப் பாரம்பரியம் சார்ந்த பல குறுந்தகடுகளை த.ம.அ வெளியிட்டுள்ளது.
# நா. கண்ணன்

## ஏனைய பணிகள்

கணித்தமிழ் இயக்கத்தின் மூத்த அமைப்பாளர்களுள் ஒருவர். தமிழ் வரிவடிவ அமைப்பு முயற்சிகளில் மெக்கிண்டாஷ் இயங்கு தளத்தில் முயன்று பார்த்தவர். இதற்காக கலிபோர்னியப் பல்கலைக்கழகப் (பெர்கிலி) பேராசிரியர் ஜியார்ஜ் ஹார்ட் அவர்கள் நடாத்திய பட்டறையில் கலந்து கொண்டவர். இது உத்தமம் எனும் அமைப்பு தோன்றி முறையாக எழுத்துச் சீர்மையில் இறங்கும் முன்னமே நடந்தது. உத்தமம் அமைப்பின் தொன்மை உறுப்பினர். பல வருடங்கள் ஐரோப்பிய கிளையின் தலைவராக செயல்பட்டு இருக்கிறார்.  
தமிழின் முதல் மடலாடற் குழுவான தமிழ்.வலை குழுமத்தில் தீவிரப் பங்கு கொண்டவர். அது பொழுது இவர் எழுதி பரபரப்பாக வாசிக்கப்பட்ட "பாசுர மடல்கள்" குறுந்தகடு வெளியீடாக தமிழ் இணைய மாநாட்டில் (கோலாலம்பூர்) வெளிவந்த போது இம்முயற்சிகளின் முன்னோடி எனும் தகுதியும் இவருக்குக் கிடைத்தது. இம்மடலாடற்குழு உருவாக்கிய மதுரைத்திட்டத்தில் ஐரோப்பிய ஒருங்கமைப்பாளராக இயங்கிவந்தார்.  
தமிழை மின்னுலகில் நிரந்தரப்படுத்தும் முயற்சி நிமித்தமாக காலச்சுவடு இதழ் நடாத்திய "தமிழினி 2000" எனும் கருத்தரங்கில் இணையமும் இலக்கியமும் எனும் அமர்வை உருவாக்கி, மின்னுலகம் என்பது தமிழின் ஆறாம்திணை எனும் கோட்பாட்டை முன்வைத்தார்.  
கொரோனா காலத்தில் இந்தியாவில் வாழும் போது இந்தியாவில் சூழலியல் கேடுகளுக்கு அடிப்படைக் காரணங்கள் தமிழ் மாண்புகளை நாம் இழந்ததே எனக்கருதி பண்பாட்டுச் சூழலியல் எனும் புதிய கருத்தியலை பரப்பி வருகிறார். சமகால வாழ்வு சுயதேவைப் பூர்த்தி என்பதிலும், எப்பாடு பட்டாவது உலக வளங்களை இறுதிவரை நுகர்தல் என்பதிலேயே இருக்கிறது. ஆயின் ஐந்திணை வாழ்வியல் என்பது சூழல் சார்ந்தே அமைகிறது. அப்போதைய விழுமியங்கள், வாழ்வியல் சமகால சூழலியல் பிரச்சனைகளுக்கு தீர்வாக அமையும் என நம்புகிறார். நம் வேர்களைப் பற்றிய புரிதலை அதிகரிக்க வேண்டுமென அறிவுறுத்தி வருகிறார்.  
கொரியாவில் வாழ்ந்த காலங்களில் (2003-2011) தம் அறிவியல் பணி போக தமிழ் கொரிய தொடர்பு பற்றிய ஆய்வை மேற்கொண்டு பல உண்மைகளைக் கண்டறிந்தார். (உம்):  
- தமிழ் நெடுங்கணக்கை முன் மாதிரியாகக் கொண்டு ஹங்குல் (கொரிய) எழுத்து அமைகிறது. அதாவது உயிரெழுத்தும் மெய்யெழுத்தும் புணர்ந்து உயிர்மெய்யெழுத்து உருவாகும்.
- பண்டைய கடலோடி தமிழ் வர்த்தகர்கள் ஓர் வணிகக் கூட்டமைப்பை “காயல்” எனும் பேரில் தென் கொரியாவில் அமைத்தனர். அதைக் கொரியர்கள் காயா அல்லது காரக் என்கின்றனர்.
- பாண்டியரின் மீன் கொடியுடன் வந்திறங்கிய செம்பவளம் எனும் தமிழ்ப் பெண் கொரிய அரசனான கிம் சுரோவை மணந்து காயா கூட்டரசை உருவாக்குகிறார். இவரது வாரிசுகளே இன்றைய கிம், ஹோ, கிம்ஹே, இஞ்சியோன் லீ குழுவினர் செம்பவளம் எனும் பெயர் சீன/கொரிய பெயரின் தமிழாக்கமாகும். இப்பெயரிட்டவர் நா.கண்ணன்
- இப்பெண்ணிற்கான நினைவாலயம் தவறுதலாக அயோத்தியா நகரில் அமைக்கப்பட்டுவிட்டது. அவளோர் தமிழச்சி எனும் உண்மையை நா.கண்ணன் தமிழ் மரபு அறக்கட்டளையின் மின்தமிழ் மடலாடற் குழுவில் 2006 லிருந்து தொடர்ந்து வலியுறுத்தி வருகிறார். அவளுக்கோர் நினைவாலயம் கீழடியில் வைக்கப்பட வேண்டும் என்பதோர் கோரிக்கை. அதற்கான ஆதாரங்களை தொடர்ந்து இந்திய, அயலகக் கருத்தரங்களில் வெளியிடுவதன் மூலமும், யூத்தூபி விழியங்கள் மூலமும் அளித்து வருகிறார். இதுவரை 12க்கும் மேற்பட்ட கருத்தரங்களிலும் (செம்மொழி மாநாடு உட்பட), 20க்கும் மேற்பட்ட விழியங்கள் மூலமும், இணைய உரையாடல்கள் மூலமும் இதை வலியுறுத்தி வருகிறார்.
# நா. கண்ணன்

## இலக்கியப் பங்களிப்புக்கள்

தமிழ் இலக்கிய உலகில் புதுக்கவிதையால் உந்தப்பட்டு உள்ளே நுழைந்த நா.கண்ணன் 70களிலிருந்து கவிதை, கட்டுரை, சிறுகதை, குறுநாவல் என பங்களித்து வருகிறார். இவரது படைப்புகள் கணையாழி, சுபமங்களா, இந்தியா டுடே, குங்குமம் மற்றும் புகலிடப் பத்திரிக்கைகளில் வெளிவந்து இருக்கின்றன.  
தொடர்ந்து இவரது இலக்கியப் பங்களிப்பு மின்னுலகில் நடந்து வருகிறது. மின்னுலகின் பல்லூடகத்தன்மையைப் பயன்படுத்தி இவர் தனது படைப்புகளை ஒலிப்பதிவாக்கி வருகிறார். மாலன் அவர்கள் தொடங்கி நடத்திய திசைகள் மின்னிதழிலும், கணையாழி இலக்கிய இதழிலும் ஆசிரியர் குழுவிலும், இ-சங்கமம் இதழின் இணை ஆசிரியராகவும், சிஃபி டாட் காம் இதழில் பத்தியாளராகவும் இருந்துள்ளார்.
# நா. கண்ணன்

## இவரது நூல்கள்

1. உதிர் இலை காலம் - தாமரைச் செல்விபதிப்பகம், 1998  
2. நிழல்வெளி மாந்தர் - மதி நிலையம், 2004  
3. விலைபோகும் நினைவுகள் - மதி நிலையம், 2004  
4. தூரத்து மணியோசை - சந்தியா பதிப்பகம், வெளியீடு 2015  
5. கொரியாவின் தமிழ் ராணி - ஆழி வெளியீடு 2018  
6. கடல்வெளி - பென்சில் பதிப்பகம் 2018  
7. தென் தமிழின் பத்துக்கட்டளைகள் - பென்சில் பதிப்பகம் 2018  
8. பக்தியின் பன்முகம் - புஸ்தகா வெளியீடு 2020  
9. Ten Commandments of Vishnu Chittan - அமேசான் வெளியீடு 2020  
10. திக்கெட்டும் தமிழ் - பழனியப்பா பிரதர்ஸ் 2022  
11. உலகு படைத்தல் - பழனியப்பா பிரதர்ஸ் 2022  
12. வேர் கொண்டு விண் எழுதல் - பழனியப்பா பிரதர்ஸ் 2022  
13. எண்பின் எழுத்து - பழனியப்பா பிரதர்ஸ் 2022  
14. மலேசியச் சிந்தனைகள் - பழனியப்பா பிரதர்ஸ் 2022  
15. Historical, Archeological, Linguistic, Cultural and Biological links between Korea and India: Kaya and Pandiya-2016. Tamil Heritage Foundation  
16. Am I the memory?: Poems of celebration & inquiry - Pustaka Digital Media  
17. ஆலவட்டம் - புஸ்தகா வெளியீடு 2022  
18. Am I The Memory? Poems Of Celebration And Inquiry - புஸ்தகா வெளியீடு 2022  
19. Attention: Pandemic Generation - புஸ்தகா வெளியீடு 2022  
20. The Cloud Holds All My Memories - Smash Words Publishing 2022
# நா. கண்ணன்

## இவரது நூல்கள்

### நிர்வகிக்கும் மடலாடற் குழுக்கள்

- மின் தமிழ்
# நா. கண்ணன்

## இவரது நூல்கள்

### வலைப்பதிவுகள்

- கவினுலகம்
- ஆழ்வார்க்கடியான்
- மூன்றாம் கண்
- கடல்வெளி
# பைசையகுரு

**பைசையகுரு** (藥師佛／薬師 சீனம் *Yàoshīfó*, ஜப்பானியம் *Yakushi*, சமஸ்கிருதம் *भैषज्यगुरु*, IPA *Bhaiṣajyaguru* ) முழுமையான பெயர் Bhaiṣajyaguruvaidūryaprabha) (Jp. 薬師瑠璃光如来 *Yakushirurikō nyorai*) மருத்துவத்திற்கான புத்தர் ஆவார். இவரது பெயருக்கு 'வைடூர்ய ஒளியின் அதிபதி' என்று பொருள். மகாயன பௌத்தத்தில் இவரை சாக்கிமுனி புத்தரின் குணப்படுத்தும் தன்மையின் உருவகமாகக் கருதுகின்றனர். பௌத்தத்தில் புத்தரை மனத்தின் துன்பங்களை நீக்கும் மருத்துவராகக் கருதுகின்றனர்.எனவே இவரை **'மருத்துவ புத்தர்**' என்றும் அழைப்பர்.
# பைசையகுரு

## தோற்றம்

பைசையகுரு பைசையகுரு சூத்திரம் எனும் மஹாயான சூத்திரத்தில் குறிப்பிடப்படுகின்றார். அந்த சூத்திரத்தில் தனது 12 உறுதிமொழிகளை நிறைவேற்றிடும் போதிசத்துவராக அவர் இருக்கின்றார். அந்த 12 உறுதிமொழிகளுள் 2 உறுதி மொழிகள் குணப்படுத்தும் தன்மை சம்பந்தப்படுத்தி உள்ளன. இந்தச் சூத்திரத்தில் கௌதம புத்தர் மஞ்சுஸ்ரீ போதிசத்துவருக்கு மருத்துவ புத்தரின் பெருமைகளைக் கூறுகின்றனர்.  
<blockquote>
"**வருங்காலத்தில் நான் போதி என்கிற புத்தத்தன்மை அடைகையில், கவனிக்க யாரும் இன்றி நோயால் அவதிப்படும் உயிர்கள் என் பெயரைக் கேட்கும் போது, அவர்கள் தங்கள் நோயில் இருந்து விடுபடுவர். மேலும் மிகுந்த ஆரோக்கியத்துடன் இன்பமாக அனைத்து வித செல்வங்களையும் பெற்று இறுதியில் புத்தத்தன்மை அடைவர்**" - *பைசையகுரு புத்தர்*
</blockquote>  
அவர் புத்தத்தன்மை அடைந்தவுடன், வைடூர்யநிர்பாஸா (Vaidūryanirbhāsa) எனும் கிழக்கு திசையில் உள்ள உலக்த்துக்குப் புத்தர் ஆனார். அங்கு சூர்யப்ரபர் மற்றும் சந்திரபிரபர் என்ற இரண்டு போதிசத்துவர்கள் அவருக்குச் சேவை புரிகின்றனர்
# பைசையகுரு

## ஜப்பானிய பௌத்ததில் பங்கு

ஜப்பானிய மொழியில் பைஷஜ்யகுருவை 'யகூஷி' என்று அழைக்கின்றனர். சில நூற்றாண்டுகளுக்கு முன்னர் பிரபலமாக இருந்த அக்சோப்ய புத்தரின் வழிபாடு, இந்தப் புத்தரின் வரவால் பொலிவிழந்து போனது. மேலும் யகூஷியின் குணப்படுத்தும் செயல் க்ஷிதிகர்ப போதிசத்த்வராலும் செய்யப்படுவதால், ஜப்பானில் பெரும்பாலும் குணப்படுத்தும் வழிபாட்டிற்கு 'ஜிஸோ' என்றழைக்கப்படும் க்ஷிதிகர்பரையே வணங்குகின்றனர். இருந்தாலும் மரணத்தின் போது பைஷஜ்யகுரு வணங்கப்படுகிறார்.
# பைசையகுரு

## திபெத்திய பௌத்தம்

திபெத்தில் பெரும்பான்மையான மக்கள், நோய்களைக் குணப்படுத்தவும், ஆரோக்கியத்தை வளர்க்கவும் மருத்துவ புத்தரை வணங்குகின்றனர். புற நோய்களை மட்டும் அல்லாது அக நோய்களாம் கோபம், பொறாமை போன்றவற்றிலிருந்து விடுபடவும் இவரின் வழிபாடு உதவுகின்றது.
# பைசையகுரு

## சீன பௌத்தம்

மருத்துவ புத்தரை வணங்கும் பழக்கும் சீனத்தில் பிரபலமாக உள்ளது. மருத்துவ புத்தர், கௌதம புத்தர், அமிதாப புத்தர் ஆகிய மூவரும் ஒன்று இணைந்து திரிமூர்த்திகளாகத் திகழ்கின்றனர். சீனப் பௌத்தர்கள் இவரின் மந்திரத்தை நோய்களைக் குணப்படுத்த உச்சாடனம் செய்கின்றனர்.
# பைசையகுரு

## மந்திரங்கள்

மஹாயான பௌத்தத்தில் மருததுவ புத்தர் தொடர்பான பல மந்திரங்கள் உள்ளன.  
அவற்றில் முக்கியமாக, பைசையகுரு சூத்திரத்தில் கீழ்கண்ட தாரணி அமைந்துள்ளது  
**:*நமோ பகவதே பைஷஜ்யகுரு வைடூர்யப்ரபராஜாய ததாகதாய அர்ஹதே சம்யக்சம்புத்தாய தத்யதா: ஓம் பைஷஜ்யே பைஷஜ்யே பைஷஜ்யே பைஷஜ்ய-சமுத்கதே ஸ்வாஹா***  
*namo bhagavate bhaiṣajyaguru vaidūryaprabharājāya tathāgatāya arhate samyaksambuddhāya tadyathā: oṃ bhaiṣajye bhaiṣajye bhaiṣajya-samudgate svāhā*  
மேற்கூறிய மந்திரத்தின் இன்னோரு பதிப்பு:  
: ***ஓம் நமோ பகவதே பைஷஜ்யகுரு வைடூர்யப்ரபராஜாய ததாகதாய அர்ஹதே சம்யக்சம்புத்தாய தத்யதா: ஓம் பைஷஜ்யே பைஷஜ்யே மஹாபைஷஜ்யே பைஷஜ்யே ராஜ சமுத்கதே ஸ்வாஹா***  
*oṃ namo bhagavate bhaiṣajyaguru vaidūryaprabharājāya tathāgatāya arhate samyaksambuddhāya tadyathā: oṃ bhaiṣajye bhaiṣajye mahābhaiṣajye bhaiṣajye rāja samudgate svāhā*  
:  
மேற்கூறிய மந்திரத்தின் இறுதிப் பகுதி மட்டும் மருத்துவ புத்த இருதய மந்திரம் என்று அழைக்கப்படுகிறது  
:***ஓம் பைஷஜ்யே பைஷஜ்யே மஹாபைஷஜ்யே பைஷஜ்யே ராஜ சமுத்கதே ஸ்வாஹா***  
ஷிங்கோன் பௌத்தத்தில் கீழ்க்கண்ட வேறு மந்திரம் பயன்படுத்தப்படுகிறது  
:**ஓம் ஹுரு ஹுரு சண்டாளி மாதங்கி ஸ்வாஹா**
# பைசையகுரு

## திபெத்திய பௌத்தத்தில் மருத்துவ புத்தரின் மந்திரப் பயன்பாடு

தீய கருமங்களை நீக்கவும், நோய்களைக் குணப்படுத்தவும் மருத்துவ புத்தரின் மந்திரம் மிகவும் சக்தி வாய்ந்த மந்திரமாகக் கருதப்படுகிறது. ஒரு கோப்பை தண்ணீரின் மீது 108 முறை மருத்துவ புத்தரின் மந்திரத்தை தீமையகல ஓதும் பொழுது (அகலோதுதல்), அந்த தண்ணீர் மருத்துவ புத்தரால் ஆசீர்வதிக்கப்பட்டதாகிறது. அந்த நீரைப் பருகினால் நோய்கள் குணமாகவதாக திபெத்தியர்கள் நம்புகின்றனர்  
மேலும் திபெத்திய புத்தத்தில் புலால் உண்பதால் ஏற்படும் தீய கருமத்திலிருந்து விடுபட மருத்துவ புத்த இருதய மந்திரம் பயன்படுத்தப்படுகிறது. புலாலின் மீது இந்த மந்திரத்தை தீமையகல ஓதினால், கொல்லப்பட்ட விலங்கு மறுபிறவியில் மோட்சம் அடையும் எனத் திபெத்தியர்கள் நம்புகின்றனர்.
# விக்கிப்பீடியா:விக்கித்திட்டம் பௌத்தம்

**விக்கித் திட்டம் பௌத்தம்** உங்களை வரவேற்கிறது. இத்திட்டம் பௌத்த சமயம் தொடர்பான கட்டுரைகளை மேம்படுத்தவும், புதிய கட்டுரைகளை இயற்றவதையும் நோக்கமாக கொண்டுள்ளது. கீழ்க்கண்ட தலைப்புகளில் தாங்கள் கட்டுரைகளை இயற்றலாம், உதவிக்கு தேவைப்பட்டால் ஆங்கில விக்கிபீடியாவை நாடவும். இந்த திட்டத்தில் தங்களை இணைத்துக்கொள்ள இங்குள்ள **'பயனர்**' பகுதியில் தங்கள் பெயரை சேர்க்கவும்.  
***குறைவான அளவில், பல கட்டுரைகளை இயற்றுவதை விட, நிறைவான சில கட்டுரைகள் இயற்றுதல் நலம்.***  
முதலில் ஆங்கில விக்கிபீடியாவில் உள்ள அனைத்து போதிசத்துவர்கள்,புத்தர்க்ளை மற்றும் புத்த பிரிவுகள்ககுறித்து கட்டுரைகளை இங்கே சேர்க்கலாம்.ஆங்கில விக்கிபீடியாவில் குறுங்கட்டுரைகளாக உள்ள நிலையில் தங்களால் இயன்ற அளவுக்கு தேடுபொறி உதவியுடன் தகுந்த ஆதாரங்களுடன் தமிழ் நிறைவான கட்டுரைகள் இயற்றவும்.
# விக்கிப்பீடியா:விக்கித்திட்டம் பௌத்தம்

## பயனர்கள்

- Vinodh.vinodh (No Longer Active)
- Mayooranathan
- செல்வா (இயன்றளவு பங்களிப்பேன், பங்கு பற்றுவதில் காலத்தாழ்வுகள் ஏற்படும்)
- Natkeeran
- ராம்
- எஸ். பி. கிருஷ்ணமூர்த்தி
- பா.ஜம்புலிங்கம்
# விக்கிப்பீடியா:விக்கித்திட்டம் பௌத்தம்

## பேச்சுப் பக்கத்தில் வார்ப்புரு இட வேண்டல்

விக்கித் திட்டம் பௌத்தம் தொடர்பான கட்டுரைகளின் **பேச்சுப்** பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.
# விக்கிப்பீடியா:விக்கித்திட்டம் பௌத்தம்

## மொழிபெயர்ப்பு உதவி

ஆங்கில விக்கிபீடியாவில் இருந்து மொழி பெயர்க்கையில் கீழ்க்கண்டவற்றை மாதிரியாக பயன்படுத்துதல் நலம்  
- Buddhahood - புத்தநிலை அல்லத புத்தத்தன்மை
- Esoteric - மறைபொருள்
- -hood - நிலை அல்லது தன்மை
- Compassion - கருணை
- Liberation - மோட்சம், வீடுபேறு
- Enlightenment - ஞானம் கிடைத்தல்
- Bodhi - போதி
- Prajna - பிரக்ஞை (தகுந்த தமிழ்ச்சொல்லை குறிப்பிட்டால் நன்று)
- Salvation - ரட்சிப்பு
- Bodhisattva - போதிசத்துவர்
- Tathagatha - ததாகதர்
- Pure Land - சுகவதி
- Emptiness - சூன்யத்தன்மை
- Dzogchen - அதியோகம்  
பௌத்த சூத்திரங்களின் பெயர்களை மொழிப்பெயர்க்கும் பொதுவழக்கு இல்லத நிலையில் அவற்றின் ஆங்கில பெயர்க்ளை பெயர்க்காமல் கூடுமான வரை அந்த சூத்திரங்களின் பாளி அல்லது சமஸ்கிருத பெயர்களை பயன்ப்படுத்தவும். உதாரணமாக 'Sutra of Infinite Life' என்பதை அதன் மூல பெயரான 'சுகவதிவியூக சூத்திரம்' என மொழிபெயர்க்கவும். அதன் மூல பெயர் ஆங்கில விக்கிபீடியாவில் இல்லாவிட்டல் கூகுள் உதவியை தயவு செய்து நாடவும்.  
மேலும் முடிந்த வரை மூல சொற்களையும் அதன் தமிழ்மொழிபெயர்ப்புகளையும் பயன்படுத்தவும். ஆங்கில சொற்களின் மொழிபெயர்ப்புகளை தவிர்க்கவும். உதாரணமாக, போதிசத்துவர்கள் கடக்க வேண்டிய பத்து பூமிகளை குறிக்கையில் அவற்றின் ஆங்கில வடிவத்தை அப்படியே மொழிபெயர்க்காமல் அதன் மூல வடமொழிச்சொல்லையும், அதன் தமிழ் பொருளையும் கூறியுள்ளதை காண்க. வடமொழி சொற்களின் பொருள் கூறாதிருப்பின் தமிழ்ப் பொருளைத் தேட 'வடமொழி அகராதியை நாடவும்'.பாளி மொழிக்கும் இணையத்தில் பல அகராதிகளின் உள்ளன, பாளி சொற்களின் பயன்பாடு மற்றும் மொழிபெயர்ப்புக்கு அவற்றை பயன்படுத்தவும்  
வடமொழி மின் அகராதி, பதிவிறக்கம் செய்து பயன்படுத்துக
# விக்கிப்பீடியா:விக்கித்திட்டம் பௌத்தம்

## கட்டுரைகள இயற்றுதலுக்கான வழிமுறைகள்

கட்டுரைகள் இயற்றுவதற்கு ஆங்கில விக்கி கட்டுரைகளை மூலமாக கொள்ளும் நிலையில், தயவு செய்து கீழ்க்கண்ட வழிமுறையை கையாளவும்  
- ஆ.வி கட்டுரையை அப்படியே மொழிப்பெயர்ப்பதை முடிந்த அளவு தவிர்க்கவும். எடுத்துக்காட்டாக கட்டுரையில் பயன்படுத்தப்படும் உதாரணங்களை இந்திய துணைக்கண்ட சூழலுக்கு ஏற்றவாறு தரலாம்.  
- ஆ.வி கட்டுரையை மொழிப்பெயர்க்கும் முன்னர் அந்த கட்டுரையின் பேச்சுப்பக்கத்தில் அந்த தலைப்பை குறித்த உரையாடலகளை பார்க்கவும்.  
- ஆ.வி கட்டுரை FA (அ) GA (அ) B ஆகிய தரத்தில் இல்லாத நிலையில், கட்டுரையின் உள்ளடக்கத்தை ஒரு முறை சரிபார்க்கவும். இதற்கு பௌத்த மின்-சங்க குழுமம், புத்தாநெட் போன்ற பௌத்த இணைய தளங்களை பயன்படுத்தலாம். தங்கள் சந்தேகங்களையும் இங்கு நிவர்த்தி செய்து கொள்ளவும்  
- மேற்கூறிய மூன்று தரத்தில் இருப்பினும் தங்களுக்கு ஏதேனும் கருத்துப்பிழைகள் இருப்பதாக தோன்றினால், மேற்கூறிய இணையதளங்களில் இருந்து தெளிவு பெறலாம்.  
- சூத்திரங்கள் குறித்த கட்டுரைகள் இயற்றும் போது, சூத்திரத்தை குறித்த வரலாற்று விவரஙக்ளை ஆ.வி.யில் பெறும் நிலையில், சூத்திரத்தை சுருக்கத்தை இயன்ற அளவுக்கு மூல சூத்திரத்தையே படித்துவிட்டு இயற்றுதல் நலம்.
# விக்கிப்பீடியா:விக்கித்திட்டம் பௌத்தம்

## கேள்விக்குறியான மொழிப்பெயர்ப்புகள்

சம்க்ஞா - Perception - புலனுணர்வு ??
பிரக்ஞா - Wisdom - அறிவாற்றல், ஞானம் ??
# விக்கிப்பீடியா:விக்கித்திட்டம் பௌத்தம்

## அடுத்தக்கட்ட பணி (அடுத்த 2-3 மாதத்தில்)

தற்போது கட்டுரைகளின் கிழக்கு-தென்கிழக்காசிய கருத்துகளும் பார்வைகளுமே உள்ளன. இவற்றில் தக்கவாறு தமிழ்-தமிழகம் தொடர்பான கருத்துகளை இணைத்தல். மேலும் திட்டத்தை அடிப்படை நிலையில் அதிவிரைவில் தன்னிறைவு கொள்ளச்செய்தல். முடிந்தால் தமிழ்நாட்டில் பௌத்தம் என்ற கட்டுரையை சிறப்புக்கட்டுரையாக இயற்றுதல். இதன் பின்னர் மேலதிக கட்டுரைகளை இயற்றுதல்.  
மேற்படி பணிக்கான மேற்கோள் நூல்: பௌத்தமும் தமிழும்
# விக்கிப்பீடியா:விக்கித்திட்டம் பௌத்தம்

## அடுத்தக்கட்ட பணி (அடுத்த 2-3 மாதத்தில்)

### இப்பணிக்கான பிற மூல நூல்கள்

கீழ்க்கண்ட நூல்களின் பலவற்றுக்கான மூலம் இணையத்தில் கிடைக்கின்றன. இவற்றுக்கு தகுந்த உரை மற்றும் விளக்கங்களுக்கான இணைப்புகளை தந்தால் தகும் அல்லது குறைந்த பட்சம் தேவையான செய்யுளுக்கு விளக்கம் அளிக்க முற்பட்டாலும் நன்று.  
- மணிமேகலை
- நீலகேசி
- வீரசோழியம்  
- பெரிய புராணம்
- சைவத்திருமுறைகள்
- ஆழ்வார் பாடல்கள்  
- ஹுவான் சுவாங்கின் பயனக்குறிப்புகள்  
மேலும் அவலோகிதேஷ்வரர் கட்டுரையில் உள்ளது போல இது தொடர்பான பிற ஆராய்ச்சிகளுக்கான சுட்டிகள் ஏதேனும் இருந்தால் வேண்டப்படுகின்றன. தமிழ்-பௌத்தம் தொடர்பான பிற நூல்கள் இருப்பின் அவற்றுக்கான இணைப்புகளும் வேண்டப்படுகின்றன.  
**மூல நூல்களை நேரடியாக மேற்கோளாக பயன்படுத்தப்படுவது சொந்த ஆய்வு எனக்கருதினால் தங்களது ஆட்சேபனைகளை பேச்சுப்பக்கத்தில் தெரிவிக்கவும்**.
# விக்கிப்பீடியா:விக்கித்திட்டம் பௌத்தம்

## பெரும்பாண்மையான கட்டுரைகளின் சிகப்பு நிற இணைப்புகள்

- சூன்யத்தன்மை
- வஜ்ரயான பௌத்தம்
- ஷிங்கோன் பௌத்தம்
- திரிகாயம்
- ததாகதர்
- திபெத்திய மொழி
- தாமரை சூத்திரம்
- நிர்வாணம்
# விக்கிப்பீடியா:விக்கித்திட்டம் பௌத்தம்

## தன்னிறைவுற்ற பகுப்புகள்

- **புத்தமதம்**</big>  
புத்தமதம் புத்தரியம் பற்றிய துணைப்பகுப்புகளைக் கீழே காணலாம்.  
- **புத்தரியக் கலையும் பண்பாடும்**
- சீனக் கோபுரங்கள்
- தாது கோபுரம்
- Turning the wheel of the Dharma through pictures
- **புத்தமதப் பிரிவுகள்**
- சீனப் புத்தமதம்
- சீனப் பௌத்தம்
- Early Buddhist Schools
- கொரியப் புத்தமதம்
- மாத்தியமிகம்
- மகாயான பௌத்தம்
- Nichiren Buddhism
- Nikaya schools
- Pure Land Buddhism
- Soka Gakkai
- தேரவாத பௌத்தம்
- Tiantai
- திபேத்துப் புத்தமதம்
- வஜ்ரயான பௌத்தம்
- ஸென்
- **நாடுகள் வாரியாகப் புத்தமதம்**
- ஆஸ்திரேலியா
- சீனா
- ஹாங்காங்
- இந்தியா
- ஜப்பான்
- கொரியா
- மியன்மார்
- இலங்கை
- தாய்லாந்து
- திபேத்து
- ஐக்கிய இராச்சியம்
- ஐக்கிய அமெரிக்கா
- **பௌத்தர்கள்**
- புத்தரின் சீடர்கள்
- கதைகளில் பௌத்தர்
- தேசிய இன வாரியாகப் பௌத்தர்கள்
- பௌத்த தத்துவஞானிகள்
- பௌத்த சங்கம்
- பௌத்த ஆசிரியர்கள்
- பௌத்த எழுத்தாளர்கள்
- **புத்தமதமும் தற்கால நடப்புகளும்**
- **பண்டிகைகள்**
- **வரலாறு**
- பண்டைய மத்தியதரைக் கடல் பகுதியில் புத்தமதம்
- மத்திய ஆசிய பௌத்த அரசுகள்
- மத்திய ஆசிய பௌத்தக் களங்கள்
- புத்தரின் குடும்பம்
- **ஊடகம்**
- **தொன்மங்கள்**
- **அமைப்புக்கள்**
- **தத்துவக் கருத்துருக்கள்**
- **Practices**
- மந்திரங்கள்
- தியானம்
- **கோயில்கள்**
- Milton Keynes Buddhist Temple
- **சொற்கள்**
- **நூல்கள்**
- ஜடகம்
- திரிபிடகம்
- சென் பௌத்த நூல்கள்
# வார்ப்புரு:விக்கித்திட்டம் பௌத்தம்

| **** பௌத்த மதம் தொடர்பான கருத்துகளை கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் பௌத்தம்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# விக்கிப்பீடியா:ஆண்டு நிறைவுகள்/நவம்பர் 18

**நவம்பர் 18**:
- 1626 &ndash; புதிய **புனித பேதுரு பேராலயம்** (படம்) உரோமை நகரில் திறந்து வைக்கப்பட்டது.
- 1803 &ndash; எயித்தியப் புரட்சியின் கடைசிப் பெரும் போர் இடம்பெற்றது. இது எயித்தியக் குடியரசு என்ற மேற்கு அரைக்கோளத்தின் முதலாவது கறுப்பினக் குடியரசு அமைக்கப்பட வழிவகுத்தது.
- 1903 &ndash; பனாமா கால்வாய்க்கு தனிப்பட்ட உரிமையை ஐக்கிய அமெரிக்காவுக்கு வழங்கும் உடன்பாடு பனாமாவுக்கும் அமெரிக்காவுக்கும் இடையில் கையெழுத்திடப்பட்டது.
- 1928 &ndash; வால்ட் டிஸ்னியால் இயக்கப்பட்ட முதலாவது ஒலி இசைவாக்கப்பட்ட அசையும் கேலித் திரைப்படம் *நீராவிப்படகு வில்லி* வெளியிடப்பட்டது. இந்நாளே மிக்கி மவுசின் பிறந்தநாளாகக் கொண்டாடப்பட்டுகிறது.
- 1978 &ndash; கயானாவில் ஜிம் ஜோன்ஸ் என்பவரின் மக்கள் கோயிலில் இடம்பெற்ற கொலை மற்றும் தற்கொலை நிகழ்வுகளில் 270 குழந்தைகள் உட்பட 918 பேர் இறந்தனர்.
- 1993 &ndash; தென்னாப்பிரிக்காவில் வெள்ளையின சிறுபான்மை ஆட்சிக்கு முடிவு ஏற்பட வழிவகுத்த புதிய அரசியலைப்புக்கு 21 அரசியல் கட்சிகள் இணைந்து ஒப்புதல் அளித்தன.
**வ. உ. சிதம்பரம்** (இ.&nbsp;1936) **தென்கோவை ச. கந்தையபிள்ளை** (இ.&nbsp;1958) **தி. ஜானகிராமன்** (இ.&nbsp;1982)
# இருவித்திலைத் தாவரம்

மர நாற்று]]  
**இருவித்திலைத் தாவரம்** அல்லது **இருவித்திலையி** (Dicotyledon) என்பது வித்துக்களில் இரு வித்திலைகளைக் கொண்ட பூக்கும் தாவரக் குலமொன்றைச் சேர்ந்த தாவரமாகும். இக்குலத்தில் சுமார் 199,350 சிறப்பினங்கள் இருக்கின்றன இவற்றில் பல காக்கப்பட வேண்டியன ஆகும். . இருவித்திலைத் தாவரங்கள் அல்லாத பிற பூக்கும் தாவரங்கள் ஒருவித்திலைத் தாவரங்கள் ஆகும். இவை தமது வித்துக்களில் ஒரு வித்திலையைக் கொண்டிருக்கின்றன.
# இருவித்திலைத் தாவரம்

## வகைப்பாட்டியல்

பழைய மரபுப்படி, இவை வகைப்பாட்டின் எந்த நிலையில் கருதப்பட்டாலும், இருவித்திலைத் தாவரங்கள் (அல்லது டைகோட்டிலெடோனியே) என அழைக்கப்பட்டன. குரொன்குயிஸ்ட் முறைமையில் உள்ளதுபோல இக் குலத்தை ஒரு வகுப்பாகக் கருதினால், இது, மக்னோலியோப்சிடா என அழைக்கப்பட்டது. சில முறைமைகளில் எடிகாட்ஸ், ரோசோப்சிடா (இன வகை *ரோசா*) எனும் தனியான வகுப்பாக அல்லது தனியான பல வகுப்புக்களாகக் கருதப்பட்டது.  
தற்போது, இருவித்திலைத் தாவரக் குலத்தை ஒரு முறையான குலமாக எடுத்துக்கொள்வது இல்லை. வகைப்பாட்டியல் குறித்த தேவைகளுக்காவது இருவித்திலைத் தாவரம், இருவித்திலையி போன்ற பெயர்கள் பயன்படுத்தப்படா. எனினும் பழைய இருவித்திலைத் தாவரக் குலத்தில் காணப்பட்ட பெரும்பாலான தாவரங்கள் எடிகாட்ஸ் எனப்படும். ஒற்றைமரபுக் குலமொன்றை உருவாக்குகின்றன. இவற்றை, இவற்றின் மகரந்தத் தூள்களின் அமைப்பைக் கொண்டு ஏனைய தாவரங்களிலிருந்து பிரித்தறிய முடியும்.  
தாவரவுலகம் பூக்கும் தாவரங்கள், பூவாத் தாவரங்கள் என்று பொதுவாகச் சொல்லப்படும் இரண்டு பெரும் பகுதிகளுடையன. பாசி, பூஞ்சாணம், பெரணி ஆகிய தாவர வகைகளில் பூ என்று சாதாரணமாகச் சொல்லும் உறுப்பைக் காண்பதில்லை. இவை பூவாத் தாவரங்கள். இவற்றைத் தாழ் தாவரங்கள் என்பது முண்டு. மற்ற மரம் முதலியவை யெல்லாம் பூக்குந் தாவரங்கள். இவற்றில் விதை என்று சாமானியமாகச் சொல்லும் உறுப்பும் காணப்படும். ஆதலால் பூத்தாவரங்களை விதைத் தாவரங்கள் என்றும் சொல்வர். இவற்றை உயர் தாவரங்கள் என்பதும் உண்டு.
# இருவித்திலைத் தாவரம்

## ஒரு விதையிலை

விதைத் தாவரங்களில் இரண்டு பிரிவுகள் உண்டு. ஒன்றில் விதையானது சூலிலையாலான கனியாகிய உறைக்குள்ளே மூடப்பட்டிருக்கும். இந்தப் பிரிவு ஆஞ்சியோஸ்பெர்ம் (கிரேக்கச் சொல் : ஆங்கையான் - உறை அல்லது பை ; ஸ்பெர்மா - விதை) அல்லது உறையுடை, விதை அல்லது மூடு விதைத்தாவரம் எனப்படும். மற்றொரு பிரிவு பைன் மரங்களும், சைகஸ் சாதிமரங்களும் அடங்கிய ஜிம்னோஸ்பெர்ம் (ஜிம்னோ-ஆடையில்லாத, வெறுமையான) அல்லது உறையிலா விதை அல்லது மூடா விதைத்தாவரம் என்பது. இந்தப் பிரிவில் சூலிலைகளின் விளிம்பில் அல்லது மேலே விதைகள் இருக்கும். சாதாரணமாக நம்மைச் சுற்றிலும் காணும் புல்லும், பூண்டும், மரமும், செடியும், கொடியும் மூடு விதைத் தாவரங்கள். இவற்றில் இரண்டு வகுப்புக்கள் உண்டு. புல், சோளம், அரிசி, வெண்காயம் முதலியவை ஒரு வகுப்பு. இவற்றின் விதையில் ஒரே ஒரு விதையிலையிருக்கும். இவை மானோகாட்டிலிடன் (மானோ - ஒன்று; காட்டிலிடன் - விதையிலை) என்னும் வகுப்பினத்தைச் சார்ந்தன.
# இருவித்திலைத் தாவரம்

## இரட்டை விதையிலை

மற்ற வகுப்பு, சாதாரணமாக எங்கெங்கும் காணும் பூக்குந் தாவரங்கள் அடங்கியது டைகாட்டிலிடன் (டை - இரண்டு) அல்லது இரட்டை விதையிலை வகுப்பு எனப்படும். இந்தப் பெயர் இவ்வகுப்பின் எல்லா இனங்களிலும் காணும் ஒரு பண்பைக் குறிக்கிறது. இவற்றின் விதையில் இரண்டு விதையிலைகள் உண்டு. அவரை, கடலை, துவரை, ஆமணக்கு, புளி முதலியவற்றின் விதைகளையும் அவை முளைப்பதையும் எல்லோரும் பார்த்திருப்பார்கள். விதையிலிருந்து முளைக்கும் சிறு நாற்றுக்கு ஆதாரமான உணவுப் பொருள், மா, எண்ணெய், புரோட்டீன் ஆகிய உருவத்தில் விதையிலைகளைச் சுற்றிலும், முளைசூழ். தசையாக ஆமணக்கில் போல விதைகளிலே சேமித்து வைக்கப்பட்டிருக்கும்; அல்லது அந்த உணவுப் பொருள் அவரை, துவரையிற்போல விதையிலைகளிலேயே அடங்கியிருக்கும். அப்போது இவ்விதையிலைகள் தடித்துப் பருப்பாகக் காணும். விதை முளைக்கும் போது முளைவேரானது ஆணிவேர் அல்லது தாய் வேராக வளர்ந்து, பூமிக்குள் நேரே கீழ்நோக்கி வளரும். அதிலிருந்து பக்க வேர்கள் கிளைக்கும். விதையிலைகள் அவரை ஆமணக்கிற் போல நிலத்துக்குமேலே வந்தாலும் வரும். அல்லது கடலை, பட்டாணியிற் போல நிலத்தினுள்ளேயே இருந்து விடலாம். விதையிலைகள் மேலே வருமானால் அவற்றிலுள்ள உணவுப் பொருளெல்லாம் செலவாகி, நாற்றுச் சற்று வளர்ந்தவுடன் அவை வெறும் பைபோலச் சுருங்கி உதிர்ந்து விடலாம். அல்லது ஆமணக்கிற் போல அவை முதலில் முளைசூழ் தசையிலுள்ள உணவுப் பொருளைக் கரைத்துச் செரிமானம் செய்து, வளரும் நாற்றுக்கு உதவிப் பிறகு மேலே வந்து சாதாரணப் பச்சையிலையாக மாறி ஒளிச்சேர்க்கைத் தொழில் செய்து, நாற்றுக்குச் சிலகாலம் உதவி வரலாம். ஒற்றை விதையிலைத் தாவரங்களில் முளைவேர் தாய் வேராக வளர்வதில்லை. அது சிறிது வளர்ந்து, பிறகு குன்றிப் பட்டுப்போகும். தண்டின் அடியிலிருந்து பல வேர்கள் புதியனவாகத் தோன்றி நார்போல் வளரும்.
# இருவித்திலைத் தாவரம்

## வகைமை

இரட்டை விதையிலைத் தாவரங்கள் பலவகையாக வளர்கின்றன. சில மிகச்சிறிய பூண்டுகள் ; சில மிகப் பெரிய மரங்கள் ; சில ஒரு பருவமே உயிர் வாழும் ; சில பல நூற்றாண்டுகள் நிலைத்திருக்கும். இவ்வகுப்புத் தாவரங்களின் உள்ளமைப்பிலும் சில சிறப்பான பண்புகளைக் காணலாம். நீரையும் உணவையும் உடலின் பல பாகங்களுக்குக் கொண்டு செல்லும் குழாய்த்திசு முடிச்சுக்கள் இளந்தண்டிலே நடுவிலிருக்கும் உட்சோற்றைச் சுற்றி வட்டமாகத் தனித்தனியே அமைந்திருக்கும். பிறகு இவை ஒன்றுசேர்ந்து ஒரு வளையமாக ஆகிவிடும். சூட்புறத்தில் நீரைக்கொண்டுபோகும் சைலம் என்னும் உட்குழாய்த் திசுவும், வெளிப்புறத்தில் உணவைக் கொண்டுபோகும் புளோயம் என்னும் சல்லடைக் குழாய்த் திசுவும், இரண்டுக்கும் இடையே காம்பியம் என்னும் வளர்படைத் திசுவும் இருக்கும். இவ்வகுப்பைச் சேர்ந்த பலபருவத் தாவரங்களிலே, தண்டானது ஆண்டுதோறும் ஒழுங்காகப் பருத்துக்கொண்டே போகிறது. முதல் ஆண்டில் உண்டான உட்குழாய்த் திசு வளையத்திற்குப் புறத்தில் மற்றொரு வளையம் உண்டாகும். இவ்வாறு ஆண்டுக்கொரு வளையமாக வளர்ந்து கொண்டே போகும். தண்டின் விட்டம் பெரிதாகிக் கொண்டே போகும். ஒற்றை விதையிலைத் தாவரங்களாகிய தென்னை, பனை, மூங்கில் முதலியவற்றின் தண்டுகளில் குழாய்த் திசு முடிச்சுக்கள் வட்டமாக அமையாமல் உட்சோற்றில் சிதறியிருப்பதுபோலக் காணும். தண்டின் விட்டம் பெரிதாகாமல் சற்றேறக்குறைய நெடுக ஒரே அளவாக இருக்கும். இரட்டை விதையிலைத் தாவரங்களில் தண்டு பருத்துக்கொண்டு போவதுபோல வேரும் பருத்துக்கொண்டு போகும். இப்படித் தண்டும் வேரும் பருப்பதற்கு ஏற்ப, ஒவ்வொரு பருவத்திலும் புதிய கிளைகளும் இலைகளும் உண்டாகிக்கொண்டே போகும். அதனால் மொத்த இலைப்பரப்பும் விரிவடைந்து கொண்டே போகிறது. இலைகளிலுள்ள நரம்புகளின் அமைப்பிலும் இரட்டை விதையிலைத் தாவரங்களில் ஒரு சிறப்பைக் காணலாம். ஒற்றைவிதையிலைத் தாவரங்களின் இலைகளில் புல் அல்லது வாழையிற்போல முக்கிய நரம்புகள் ஒருபோகாக அமைந்திருக்கும். இரட்டை விதையிலைத் தாவர இலைகளில் நரம்புகள் வலைபோல அமைந்திருக்கும். இந்த வலையமைப்பை அரசிலை முதலியவை நீரில் விழுந்து மட்கிப் போயிருப்பவற்றில் மிக நன்றாகக் காணலாம். இரட்டை விதையிலைத் தாவரங்களின் பூவின் அமைப்பிலும் வேறுபாடு காணலாம். பூவின் உறுப்புக்கள் பொதுவாக வட்டத்திற்கு ஐந்தாக அமைந்திருக்கின்றன; அல்லது 10, 15 என்று ஐந்தின் மடங்குகளாக இருக்கின்றன. சாதாரணமாக 5 புற விதழ்கள், 5 அகவிதழ்கள், 5 அல்லது இரண்டு வட்டங்களாக அமைந்த 10 கேசரங்கள், 5 அல்லது அதற்குக் குறைந்த எண்ணிக்கையுள்ள சூலிலைகள் இருக்கும். வட்டத்திற்கு நான்கு உறுப்புக்களாக அமைந்துள்ளன.
# இருவித்திலைத் தாவரம்

## புதிய வகைப்பாடு

<div></div>
பின்வரும் பட்டியல், இருவித்திலைக் குலத்தினுள் முன்னர் சேர்க்கப்பட்டிருந்த தாவர ஒழுங்குகளையும், ஏபிஜி மற்றும் குரோன்குயிஸ்ட் முறைமைகளில் அவற்றின் புதிய இடங்களையும் காட்டுகிறது.
<p clear="">
<table width=100%><tr>
<td>**ஏபிஜி II**</td>
<td>**குரொன்குயிஸ்ட் முறைமை**</td>
</tr><tr>
<td>  
ஆம்போரலேசியே (Amborellaceae)  
குளோரந்தேசியே (Chloranthaceae)  
நிம்பயேசியே (Nymphaeaceae) [+ கபொம்பேசியே (Cabombaceae)]  
ஆஸ்த்ரோபைலயேலஸ் (Austrobaileyales)  
செராதொபைலேலஸ் (Ceratophyllales)
;மக்னோலியிட்ஸ் (magnoliids)
- கனலேலஸ் (Canellales)
- லாரேலஸ் (Laurales)
- மக்னோலியேலஸ் (Magnoliales)
- பைப்பரேலஸ் (Piperales)
;eudicots
- புக்சாசியே (Buxaceae) [+ டைடைமலாசியே (Didymelaceae)]
- சாபியேசியே (Sabiaceae)
- ட்ரொக்கோடெண்ட்ரேசியே (Trochodendraceae) [+ Tetracentraceae]
- புரோட்டயேலஸ் (Proteales)
- ரனன்குலேலஸ் (Ranunculales)
- ;core eudicots (core eudicots)
- Aextoxicaceae (Aextoxicaceae)
- பேர்பரிடொப்சிடேசியே (Berberidopsidaceae)
- திலனியேசியே (Dilleniaceae)
- குன்னரேலஸ் (Gunnerales)
- கரியோபிலேலஸ் (Caryophyllales)
- சாந்தலேலஸ் (Santalales)
- சக்சிபிரகேலஸ் (Saxifragales)
- ;ரோசிதுகள் (rosids)
- ஆஃப்லோயேசியே
- Geissolomataceae
- Ixerbaceae
- Picramniaceae
- Strasburgeriaceae
- Vitaceae
- Crossosomatales
- Geraniales
- Myrtales
- ;eurosids I
- Zygophyllaceae [+ Krameriaceae]
- Huaceae
- Celastrales
- Cucurbitales
- Fabales
- Fagales
- Malpighiales
- Oxalidales
- Rosales
- ;eurosids II
- Tapisciaceae
- Brassicales
- Malvales
- Sapindales
- ;Asterids
- Cornales
- Ericales
- ;euasterids I
- Boraginaceae
- Icacinaceae
- Oncothecaceae
- Vahliaceae
- Garryales
- Gentianales
- Lamiales
- Solanales
- ;euasterids II
- Bruniaceae
- Columelliaceae [+ Desfontainiaceae]
- Eremosynaceae
- Escalloniaceae
- Paracryphiaceae
- Polyosmaceae
- Sphenostemonaceae
- Tribelaceae
- Apiales
- Aquifoliales
- Asterales
- Dipsacales  
Note: "+ ..." = optional segregrate family, that may be split off from the preceding family.
</td><td>  
**மக்னோலியோப்சிடா**  
Magnoliidae (mostly basal dicots)
- மக்னோலியேலஸ்
- லாரேலஸ்
- பைப்பரேலஸ்
- Aristolochiales
- Illiciales
- Nymphaeales
- ரனன்குலேலஸ்
- Papaverales
Hamamelidae
- Trochodendrales
- Hamamelidales
- Daphniphyllales
- Didymelales
- Eucommiales
- Urticales
- Leitneriales
- Juglandales
- Myricales
- Fagales
- Casuarinales
Caryophyllidae
- Caryophyllales
- Polygonales
- Plumbaginales
Dilleniidae
- Dilleniales
- Theales
- Malvales
- Lecythidales
- Nepenthales
- Violales
- Salicales
- Capparales
- Batales
- Ericales
- Diapensiales
- Ebenales
- Primulales
Rosidae
- Rosales
- Fabales
- Proteales
- Podostemales
- Haloragales
- Myrtales
- Rhizophorales
- Cornales
- Santalales
- Rafflesiales
- Celastrales
- Euphorbiales
- Rhamnales
- Linales
- Polygalales
- Sapindales
- Geraniales
- Apiales
Asteridae
- Gentianales
- Solanales
- Lamiales
- Callitrichales
- Plantaginales
- Scrophulariales
- Campanulales
- Rubiales
- Dipsacales
- Calycerales
- Asterales
</td></tr></table>
# எசிடியா

**எசிடியா** என்பவர் கிரேக்கப் பழங்கதைகளில் வரும் கன்னிப் பெண் கடவுள் ஆவார். இவர் அடுப்பு, கட்டிடக்கலை மற்றும் வீடு, குடும்பம் மற்றும் மாநிலத்தின் ஒழுங்குமுறைகள் ஆகியவற்றின் கடவுளாக இருக்கிறார். இவர் குரோனசு மற்றும் ரியாவின் மூத்த மகள் ஆவார். இவருக்கு இணையான உரோமக் கடவுள் வெசுடா ஆவார்.  
எசிடியா தன் கன்னித்தன்மையைக் காப்பாற்றுவதற்காக பொசிடான் மற்றும் அப்போலோவின் திருமண கோரிக்கைகளை நிராகரித்தார். இவர் சகோதரர் சியுசு இவருக்கு ஒலிம்பிய தீப்பந்தந்தைப் பாதுகாக்கும் பொறுப்பை அளித்தார். அந்தப் பொறுப்பின் காரணமாக எசிடியா பன்னிரு ஒலிம்பியர்களுள் ஒருவராக இருக்க முடியவில்லை. சில கதைகளில் எசுடியா மனிதராக வாழ விரும்பியதாகவும் அதனால் தன் ஒலிம்பிய இடத்தைக் கடவுள் டயோனைசசுக்கு விட்டுக்கொடுத்ததாகவும் கூறப்படுகிறது.
# டெபியன்

**ஞாலமனைத்திற்குமான இயங்கு தளம்** எனும் அடை மொழியுடன் கிடைக்கப் பெறும் கட்டற்ற இயங்கு தளம் டெபியன் ஆகும். இது நிலைத்த பயன்பாட்டினைத் தரவல்லது எனப் பெயர் பெற்றது. இன்று பரவலாகப் பயன்படுத்தப் பட்டு வரும் குனாப்பிக்ஸ், உபுண்டு போன்ற இயங்கு தளங்கள் டெபியனிலிருந்தே தோன்றின. டெபியன் முதலில் 15, செப்டம்பர் 1993 ஆம் ஆண்டு, முதற்பதிப்பு வெளிவந்தது. 140க்கும் மேற்பட்ட லினக்சு இயக்குதளங்களுக்கு, இது தாய் இயக்குதளம் எனலாம். இதில் இருந்து நமக்குத் தேவையான இயக்குதளத்தினையும் உருவாக்க இயலும்.  
குனுவின் கட்டற்ற மென்பொருட்களையும் லினக்ஸ் கருவினையும் ஏனைய கட்டற்ற மென்பொருட்களையும் பயனர்களுக்கு தொகுத்து ஒரு சேரத் தர முற்பட்ட துவக்க கால இயங்கு தளங்களுள் டெபியனும் ஒன்று. பொது நோக்கத்திற்கான மென்பொருள் அறக்கட்டளை இதற்கான ஆதரவினை நல்குகிறது.  
டெபியன், லினக்ஸ், FreeBSD ஆகிய கெர்னல்களையும் அடிப்படையாக கொண்டது. மேலும் 51000 மேற்பட்ட மென்பொருள் தொகுப்புகளையும் கொண்டுள்ளது.
# மகாயான பௌத்தம்

கருணைக்கு உதாரணமாக திகழ்ந்த அவலோகிதர்]]  
**மகாயானம்** ( சீனம்: 大乘, *Dàshèng*; ஜப்பானியம்: 大乗, *Daijō*; கொரிய மொழி: 대승, *Dae-seung*; வியட்னாமிய மொழி: *Đại Thừa*; திபெத்திய மொழி: *theg-pa chen-po*; மங்கோலிய மொழி: *yeke kölgen*) புத்த மதத்தின் இரு பெரும்பிரிவுகளின் ஒன்றாகும். மகாயான பௌத்தம் தென்கிழக்காசிய நாடுகளில் மிகுந்த செல்வாக்குடன் திகழ்கிறது.
# மகாயான பௌத்தம்

## சொற்பொருளாக்கம்

மகாயானம் என்ற சொல் *மஹா* மற்றும் *யானம்* ஆகிய இரு சொற்களால் ஆனது. யானம் என்ற சொல்லுக்கு வழி, பாதை என பொருள் கொள்ளலாம். எனவே, மகாயானம் என்பது **பெரிய வழி** அல்லது **சிறந்த வழி** என பொருள் கொள்ளலாம். பௌத்தத்தின் பல பிரிவுகளை விட இது சிறந்தது என்பதையே இந்த பெயர் குறிக்கிறது. மகாயானத்தில் பிற பிரிவுகள் **ஹீனயானம்** அதாவது **தாழ்வான வழி** அல்லது **குறைபாடுள்ள வழி**' என குறிப்பிடப்படுகிறது.
# மகாயான பௌத்தம்

## தோற்றம்

மகாயான பௌத்தத்தின் தோற்றம் சர்ச்சைக்குரியது. ஏனெனில் மகாயான பௌத்தக் கருத்துக்கள் உண்மையில் கௌதம புத்தரின் போதனையா என்பதில் இருவேறு கருத்துகள் நிலவுகின்றன. ஆனாலும் மகாயான பௌத்தர்கள், தங்கள் பிரிவு புத்த பகவானாலே உருவாக்கப்பட்டது என கருத்து தெரிவிக்கின்றனர். மகாயான கருத்தின்படி புத்தர் அழிவற்றவர் ஆவார். மகாயான பௌத்தர்கள், பல போதிசத்த்வர்கள் மீது நம்பிக்கை வைக்கின்றனர்.  
மகாயான பௌத்தத்தின் படி, அதன் சூத்திரங்கள் புத்தர் இறந்த பிறகு 500 ஆண்டுகள் நாக லோகத்தில் பாதுகாக்கப்பட்டன. ஏனெனில் அப்போது இருந்தவர்களுக்கு அதன் தத்துவங்களை ஏற்றுக்கொள்ளப் பக்குவம் இல்லை. எனவே மனிதர்கள், அந்த பக்குவம் அடையும் வரையில் அவை நாகலோகத்தில் இருந்தன. பிறகு, நாகார்ஜுனர் அந்த சூத்திரங்களை நாக லோகத்தில் இருந்து மீட்டு வந்ததாகக் கூறப்படுகிறது. என்வே, மகாயான பௌத்தம், தன்னைப் புத்த பகவானால் உருவாக்கப்பட்ட ஒன்றாகவே கருதுகிறது.  
மகாயான பௌத்தம், கி.பி. முதலாம் நூற்றாண்டில் தென்னிந்தியாவில் தோன்றியது என்று அறிஞர்கள் கருதுகின்றனர். மகாயான பௌத்தம் குஷன் அரசர்களால் பரப்பப்பட்டது. லோகக்ஸேமா என்ற குஷன் அரசர் தான் முதன் முதலில் ஒரு மகாயான சூத்திரத்தை சீன மொழியில் மொழிபெயர்த்தார்  
"மகாயானா" என்ற சொல்லின் பயன்பாடு, முதன்முதலில் தாமரை சூத்திரத்தில் காணப்படுகிறது. இந்த தாமரைச் சூத்திரத்தில் கி.பி ஐந்தாம் நூற்றாண்டிலேயே மகாயான பௌத்தம் மிகுந்த செல்வாக்குடன் திகழ ஆரம்பித்தது. மகாயான பௌத்தம் சீனா, தாய்வான், கொரியா, வியட்னாம், திபெத் முதலிய பல நாடுகளுக்கு மிக வேகமாக பரவியது.  
மகாயான பௌத்தத்திலிருந்தே தந்திர பௌத்தமான வஜ்ரயான பௌத்தம் தோன்றியது. மேலும் இந்த வஜ்யான பௌத்தம் திபெத், பூட்டான், மங்கோலியா போன்ற நாடுகளுக்கு பரவியது
# மகாயான பௌத்தம்

## கொள்கைகள்

மகாயான பௌத்தத்தைக் குறித்து சில விடயங்களே சொல்ல இயலும். அதன் தொடக்க கால நிலையை குறித்துத் தெளிவாகத் தெரியவில்லை. பல விடயங்கள் தெளிவில்லாமல் உள்ளன. மகாயான என்பது பல சித்தாந்தங்கள், போதனைகளின் ஒரு தெளிவற்ற கலவையாக இருக்கின்றது. இந்த தெளிவற்ற தன்மையினாலே தன்னுள்ளேயே பல முரணான கருத்துகளை இதனுள் அடக்க முடிந்தது.  
மகாயானம் ஒரு மிகப் பெரிய மத மற்றும் சித்தாந்த அமைப்பாகும். பாளி சூத்திரங்களுக்கு மேலும் பல பௌத்த சூத்திரங்களை மகாயானம் கொண்டுள்ளது. மகாயான புத்த பகவானின் தர்மத்தை மிகவும் ஆழமாக ஊடுருவக்கூடிய ஒன்றாகத் தன்னைக் கருதுகிறது. இதனாலேயே பல அடிப்படையான பௌத்தக் கருத்துகளில் அது தன் நிலையை மாற்றிக் கொண்டுள்ளது. உதாரணமாக மகாபரிநிர்வாண சூத்திரத்தில் புத்தர், தன்னுடைய ஆரம்ப காலக் கருத்துகள் சிறு குழந்தைகள் போல் மன நிலைமை கொண்டவர்களுக்கே என்றும், அவர்களின் அக்கருத்துகளை ஏற்று மனம் பக்குவம் அடைந்ததும் அவர்கள் மகாயான தத்துவங்களை ஏற்றுக்கொண்ட பக்குவம் அடைந்தவர்களாக இருப்பர் என்றும் கூறுகிறார்.
# மகாயான பௌத்தம்

## கொள்கைகள்

### தேரவாத பௌத்தம்

மகாயான சித்தாந்தம், பாரம்பரிய தேரவாத பௌத்தத்தில் இருந்து பல விடயங்களில் வேறுபடுகின்றது. மகாயானத்தில் துக்க நிவாரணத்தினால் நிர்வாணம் அடைவதென்பது இரண்டாம் பட்சமானது. மகாயான சித்தாந்தத்தில் புத்தர் அழியாதவர், மாறாத்தன்மையுடையவர், எண்ணங்களுக்கு அப்பாற்பட்டவர், மேலும் எங்கும் நிறைந்திருப்பவர். மகாயான பௌத்தத்தில் போதிசத்துவர்கள் என்றழைக்கப்படும் பல தெய்வீக-குணங்களை கொண்டவர்கள் வணங்கப்படுகிறார்கள். போதிசத்துவர்கள் தங்களை மற்ற உயிர்கள் நிர்வாணம் அடைவதற்கு உதவுவதற்காக தாங்கள் புத்தத்தன்மை அடைவதை தாமதப்படுத்துபவர்கள்.
# மகாயான பௌத்தம்

## கொள்கைகள்

### ஸென் பௌத்தம்

சென் புத்தமதம் போதிசத்துவர்களை அல்லாது தியானத்தை மையமாக கொண்ட மகாயான பௌத்த பிரிவாகும். மகாயானத்தில் புத்த பகவான் மிகவும் உச்ச நிலையில் உள்ள ஒருவர், அவர் எல்லா காலங்களிலும், எல்லா இடங்களிலும் இருப்பவர் மற்றும் போதிசத்த்வர்கள் பிறர் நலத்துக்காக தான் போதி நிலை அடையாதவர்கள்.
# மகாயான பௌத்தம்

## கொள்கைகள்

### அடிப்படைத் தத்துவம்

எல்லா உயிர்களும் மோட்சமடைய வாய்ப்புள்ளவர்கள் என்பதே மகாயான பௌத்தத்தின் அடிப்படைத் தத்துவம். மேலும் பல புத்தர்கள் மற்றும் போதிசத்துவர்களின் வழிபாடும், புத்தரின் அழியாத்தன்மையும் அதன் அடிப்படை தத்துவத்தினுள் அடங்கும். சில மகாயான பிரிவுகளில், மோட்சம் ஒரு புத்தர் அல்லது போதிசத்துவரின் மீதுள்ள பக்தியினாலும் நம்பிக்கையினாலும் மட்டுமே எளிதாக அடைந்துவிடலாம். இதனால் சாதாரண மக்களை மகாயான பௌத்தம் வெகுவாகக் கவர்ந்தது, அதன் வளர்ச்சிக்கு இதுவும் ஒரு காரணம் எனலாம். சுகவதி பௌத்தத்தில் அமிதாப புத்தரின் பெயரை உச்சரிப்பதாலேயே மோட்சம் கிடைத்துவிடுவதாக நம்புகின்றனர். மேலும் மந்திரங்கள் மற்றும் தாரணிகளை உச்சரித்தல், மகாயான சூத்திரங்களைப் படித்தல் முதலிய செயல்களாம் நல்ல கர்மத்தை சம்பாதிக்கலாம் என்பது மகாயனத்தின் ஒரு கருத்து.  
மகாயான பௌத்தத்தில், ஒரு மகாயான சூத்திரத்தின் மீதும் அதன் கருத்துகள் மீதும் உறுதியாய் இருத்தல் தர்மத்திற்கான ஒரு தலைசிறந்த செயலாகும். மகாயான சூத்திரங்கள் தெய்வீகத்தன்மை உடையதாக நம்பப்படுகின்றன. அதை வாசிப்பதால் ஒருவருடைய தீய கர்மங்கள் விலகி நல்ல கர்மங்கள் ஒருவருக்கு கிடைக்கின்றது.
# மகாயான பௌத்தம்

## கொள்கைகள்

### ஆதி கால பௌத்தத்தின் தாக்கம்

பல அறிஞர்களின் கூற்றுப்படி, மகாயான சித்தாந்தம் ஆதி காலப் பௌத்தத்தின் கருத்துகளை அடிப்படையக கொண்டு எழுந்த ஒரு பிரிவாகும். மகாயான பௌத்தத்திற்கும் தேரவாத பௌத்தத்திற்கும் அடிப்படை பௌத்த கருத்துகளின் வேறுபாடு இல்லை. மகாயானத்தில் வித்துகள் பழமையான தேரவாத பௌத்தத்திலும் காணப்படுகின்றன. ஜாதகக் கதைகளில் உள்ளது போல், புத்த பக்தி, போதிசத்துவம் முதலிய கருத்துகள் இரண்டு பிரிவிகளுக்கும் பொருந்தும், மகாயானம் புத்தரின் தெய்வீகத்தன்மைக்கு அதிக முக்கியவம் அளித்தது, மாறாக தேரவாதம் அவருடைய மனித இயல்புகளுக்கு முக்கியத்துவம் அளித்தது.  
பல ஆதி கால மகாயான சூத்திரங்களில், புத்த பகவான் துஷீத லோகத்திலிருந்த அவதரித்த கதைகளும், பல தேவர்கள், நாகர்கள், காந்தர்வர்கள் முதலியவர்கள் புத்த பகவானை வணங்கிய கதைகளும் காணக்கிடைக்கின்றன. எனவே இவற்றிலிருந்தே மகாயன சூத்திரங்கள் தோன்றியிருக்கலாம் என கருதப்படுகிறது.
# மகாயான பௌத்தம்

## மகாயான பௌத்தத்தின் கூறுகள்

- **'அனைவருக்கும் மோட்சம்**'
- **'போதிசித்தம்**'
- **'கருணை**'
- **'ரட்சிப்பு**'
- **'ததாகதகர்ப தத்துவம்**'  
தத்துவம் சார்ந்த மகாயான பௌத்தம் முதல் மூன்று கருத்துகளுக்கு முக்கியத்துவம் அளிக்கின்றது. மாறாக பக்தி சார்ந்த மஹயானம் இறுதி இரண்டு கருத்துகளுக்கு முக்கியத்துவம் தருகின்றது.
# மகாயான பௌத்தம்

## மகாயான பௌத்தத்தின் கூறுகள்

### அனைவருக்கும் மோட்சம்

மகாயானத்தில் அருகத்தன்மை அடைவது இறுதியான நிலையல்ல. அருக நிலைக்குப் பிறகு சம்யக்சம்புத் தன்மையை அடைவதே இறுதியான நிலையாகும். புத்தர்கள் இறக்கும் போது நிர்வாணமும், இறந்த பிறகு மகாபரிநிர்வாணமும் அடைகின்றனர். அந்த நிலையே புத்தத்தன்மை ஆகும். மகாயான கருத்துகளின் படி அனைவரும் ஒரு காலகட்டத்தில் சம்யக்சம்புத்தன்மையை அடைவர்.  
அனைவரும் போதி நிலையை அடையத் தகுந்தவர்கள் என்பது மகாயனத்தின் முக்கிய கருத்துகளுள் ஒன்று. மற்ற பிரிவுகளில் துறவு சார்ந்த வழியை பின்பற்றுபவர்களுக்கே போதி கிடைக்கும் என்ற கருத்து உள்ளது. அனால் மகாயனத்தில், பாமரர்களும் எளிதாகப் பல்வேறு வழிகளில் போதி நிலையை அடைய இயலும்.
# மகாயான பௌத்தம்

## மகாயான பௌத்தத்தின் கூறுகள்

### போதிசத்துவம்

மகாயான சூத்திரங்களின் படி, ஹீனயான பௌத்தம் மிகவும் மோட்சத்திற்கு மிகவும் குறுகலான பாதையை கொண்டது. ஏனெனில் அனைவரையும் சம்சாரத்தில் இருந்து விடுவிக்கத் தேவையான ஊக்குவிப்பு அதில் காணப்படவில்லை. மேலும் ஹீனயானத்தில் மோட்சம் அடைவதற்கான வழி துறவு சார்ந்த ஒன்றாகவும், சுய-சார்பு கொண்டதாகவும் உள்ளது. இதைப் பன்பற்றி புத்தத்தன்மை அடைந்தவர்களை மகாயான பௌத்தத்தில், ஸ்ராவகபுத்தர்கள் மற்றும் ப்ரத்யேகபுத்தர்கள் என அழைக்கப்படுகின்றனர்.  
மகாயான பௌத்தத்தின் முக்கியமான குறிக்கோள் போதிசித்தம். போதிசித்தம் என்பது மற்ற உயிர்கள் வீடுபேறு அடைவதற்காகப் புத்ததன்மையை அடைய நினைக்கும் நிலை ஆகும். ஒரு சிறந்த போதிசத்துவராகத் திகழ, மகா காருண்யம், பிரக்ஞை, சூன்யத் தன்மையை உணருதல் மற்றும் ததாகதகர்ப தனமையை உணரக்கூடிய ஒரு மேன்மையான மனம் தேவைப்படுகிறது. இந்த மன நிலையில் தான் ஒரு போதிசித்தத்தை உணர இயலும். போதிசத்துவத் தன்மைக்குத் தேவையான ஆறு ஒழுக்கங்கள் தானம், சீலம், சாந்தி (பொறுமை), வீர்யம், தியானம் மற்றும் பிரக்ஞை.
# மகாயான பௌத்தம்

## மகாயான பௌத்தத்தின் கூறுகள்

### கருணை

கருணை, என்பது மகாயனத்தின் முக்கிய கருத்துகளுள் ஒன்றாகும். கருணை என்பது போதிசித்ததிற்கு அத்தியாவசியமான ஒரு குணம். மகாயான பௌத்தத்தின் படி, கருணையினால் ஒருவருடைய நல்ல கர்மங்களை மற்றவர்களுக்கு அளிக்கலாம்.  
போதிசத்துவர்கள் கருணையில் இருப்பிடமாக கருதப்படுபவர்கள். உலக உயிர்களின் நன்மைக்காக தங்களது சொந்த மோட்சத்தையே தாமதப்படுத்துபவர்கள். அதில் முக முக்கியமாக அவலோகிதேஷ்வரர், பிரபஞ்ச புத்த்ர்களின் கருணையின் ஒட்டுமொத்த உருவமாக திகழ்கிறார். போதித்துவர்கள் கருணையின் காரமாக மற்றா உயிர்கள் புத்தத்தன்மை அடைய உதவி செய்கின்றனர்.  
மகாயானத்தில் மோக்ஷம் என்பது அனைவருக்கும் உரியது. எனவே ஒரு சுய துக்கத்திலிருந்து விடுபடுவதை விட, மற்றவர்களுக்கு கருணையுடன் உதவி புரிதல் முக்கியமாகும்.
# மகாயான பௌத்தம்

## மகாயான பௌத்தத்தின் கூறுகள்

### உபாயம்

உபாயம் என்ற சொல் முதன்முதலில் தாமரைச் சூத்திரத்தில் இடம் பெற்றது. இது அனைவராலும் ஏற்றுக்கொள்ளப்பட்ட ஒரு கருத்தாகும். 'உபாயம்' என்றால் போதி நிலை அடைவதற்காக ஏற்படுத்தப்படும் ஒரு முறை அல்லது தந்திரம். இந்த முறையினை பயன்படுத்தி ஒருவர் போதி நிலை அடைவதற்கு உதவி செய்யலாம். அதாவது ஒருவர் போதித்தன்மை அடைய எளிதாக்க பயன்படுத்தக்கூடிய ஒரு உபாயம். அனைவராலும் தர்மத்தையும், போதியையும் உணருதல் இயலாது. எனவே அவர்களும் இதை அடைய அவர்களுக்கு தகுந்தாற்போல் ஒரு உபாயத்தை நாம் கையாளவேண்டும். எந்த முறை புத்தத்தர்மத்தை உணரவைக்கிறதோ அதை உபாயம் என்று அழைக்கலாம்,
# மகாயான பௌத்தம்

## மகாயான பௌத்தத்தின் கூறுகள்

### ரட்சிப்பு

மகாயானத்தில், பல தேவர்களும், போதிசத்துவர்களும் வெவ்வேறு லோகங்களின் வசிக்கின்றனர். அவர்களின் உதவியோடு ஒருவர் போதி நிலையை எளிதாக அடையலாம். த்ரிகாய தத்துவம், புத்தரை கடவுள் போன்ற நிலைக்கு இட்டுச் செல்கிறது.  
போதிசத்துவர்களும் புத்தர்களும் வாழும் உலகில் மறுபிறயெடுக்க ஒரு குறிப்பிட்ட புத்தரையோ, போதிசத்துவரின் மீதோ பக்தி செலுத்துகின்றனர். அவர்களின் இந்த பக்தியின் காரணமாக அந்த புத்த உலகத்திலேயோ அல்லது போதிசத்துவ உல்கத்திலேயோ மறுபிறவி கிடைக்கும் என எண்ணுகின்றனர். ஏனெனில் இந்த உலகங்களில், போதி நிலை அடைவது மிகவும் எளிது. உதாரணமாக சுகவதி பௌத்தத்தில், அமிதாப புத்தரை **'நமோ அமிதாப புத்தா**' என்ற மந்திரத்தால் போற்றினால், அமிதாப புத்தருடைய உலகமான சுகவதியில் மறுபிறவி நடக்கும் எனபது நம்பிக்கை.  
எனவே போதி நிலை, தன் சொந்த முயற்சியால் அல்லாது பல்வேறு புத்தர்களினாலும் போதிசத்துவர்களினாலும் கிடைக்கும் என்பது மகாயானத்தின் தத்துவம்.
# மகாயான பௌத்தம்

## மகாயான பௌத்தத்தின் கூறுகள்

### ததாகதகர்ப தத்துவம்

ததாகதகர்ப தத்துவத்தின் படி, அனைவருள்ளும் புத்தத்தன்மை உள்ளர்ந்த நிலையில் இயற்கையாக உள்ளது.இதன் கருத்து என்னவென்றால், அனைவருக்கும் போதி நிலையுடன் ஒரு உள்ளார்ந்த தொடர்பு உள்ளது. ஒருவர் அதை உணர்ந்து புத்தத்தன்மை அடைவதும் அடையாததும் ஒருவரின் முயற்சியை பொருத்தது. புத்ததாது அழிக்கமுடியாத ஒன்று, அனைத்து உயிர்களிடத்தும் காணப்படுவது.  
இந்த புத்ததாது(बुद्धधातु) அல்லது ததாகதகர்பம் அனைத்து உயிர்களின் ஒரு பகுதியாகத் திகழ்வது. இதை குறித்த கருத்துகள் ததாகதகர்ப சூத்திரங்களில் விரிவாக உள்ளன. இந்த ததாகதகர்பம் இயற்றப்படாத மற்றும் அழிவற்ற ஒன்று ஆகும். ஒருவர் இடத்தில் உள்ள தீய எண்ணங்கள் விலகி, ஆசைகளை அழிக்கும் போது, மனத்திரை விலக்கப்பட்டு இந்த புத்ததாது ஒருவரை புத்தராக உருமாற்றுகிறது. எனவே அனைவரிடத்திலும் புத்தத்தன்மை அடங்கியுள்ளதால் அனைவருமே போதி நிலையை அடையத் தகுந்தவர்கள்
# மகாயான பௌத்தம்

## மகாயான சூத்திரங்கள்

தேரவாத பௌத்ததை போல், மகாயான பௌத்தமும் தனது கருத்துகளை சூத்திரங்களில் பதிவு செய்துள்ளது. தேரவாத பாலி சூத்திரங்களுடன் சேர்ந்து பல்வேறு கூடுதலான சூத்திரங்களை தன்பால் கொண்டுள்ளது. மகாயான நூல்கள் கி.பி முதலாம் நூற்றாண்டில் தென்னிந்தியாவில் இயற்றாப்பட்டு, கி.பி. இரண்டாம் நூற்றாண்டில் சீன மொழியில் மொழிபெயர்க்கப்பட்டிருக்கலாம் என்ற கருத்து நிலவுகிறது.  
இவற்றுள் முக்கியமான சூத்திரங்களாவன, தாம்ரை சூத்திரம், பிரக்ஞா-பாரமித சூத்திரம், அவதம்சக சூத்திரம், விமல கீர்த்தி சூத்திரம் மற்றும் நிர்வான சூத்திரம்.